দ্য প্রাইড হাউস ইন বেয়ারশেবা

দ্য প্রাইড হাউস ইন বেয়ারশেবা হল ইসরায়েলের বেয়ারশেবার একটি স্থানীয় এলজিবিটি সংগঠন, যা বেয়ারশেবা, নেগেভ এবং বৃহত্তর ইসরায়েলি সম্প্রদায়ের এলজিবিটি সম্প্রদায়ের জন্য কাজ করে এবং তাদের জন্য প্রচারণা চালায়। প্রাইড হাউস বেয়ারশেবা স্থানীয় এলজিবিটি সম্প্রদায়ের জন্য বিভিন্ন সামাজিক কার্যকলাপের পাশাপাশি প্রাইড প্যারেড-এর আয়োজন করে এবং ইসরায়েলে নিজেকে একটি বিশিষ্ট সত্তা হিসেবে প্রতিষ্ঠিত করেছে। এই সংস্থাটি ২০০০ সাল থেকে ইসরায়েলি এলজিবিটি অ্যাসোসিয়েশনের স্থানীয় শাখা হিসেবে সক্রিয় রয়েছে। তবে, ২০১৫ সালে, এটি মাতৃ সংস্থা থেকে আলাদা হয়ে যায় এবং নিজস্ব অধিকারে একটি পৃথক স্থানীয় সংস্থা হিসেবে নিজেকে প্রতিষ্ঠিত করে।

ইতিহাস 

১৯৯৯ সালের শেষের দিকে এলজিবিটি অ্যাসোসিয়েশনের স্থানীয় শাখা হিসেবে বেয়ারশেবা প্রাইড হাউস প্রতিষ্ঠিত হয়।

২০১৬ সালে, নতুন সংস্থা "প্রাইড হাউস" একটি বার্ষিক প্রাইড ইভেন্ট এবং মিছিল আয়োজনের জন্য অনুমতি চেয়ে একটি অনুরোধপত্র জমা দেয়। প্রথমে, পুলিশ একটি মিছিল করার অনুমতি দেয়, কিন্তু রাব্বি ইয়েহুদা দেরি এবং পৌর পরিষদের ধর্মীয় প্রতিনিধিদের বিভিন্ন আপত্তির কারণে, এই অনুমোদন প্রত্যাহার করা হয়।

পৌরসভা এবং পুলিশের অবস্থানের পরিবর্তনের পরিপ্রেক্ষিতে, বেয়ারশেবার প্রাইড হাউস, ইসরায়েলের নাগরিক অধিকার সমিতির সহযোগিতায়, জেরুজালেমের ইসরায়েল উচ্চ আদালতে আবেদন করে। উচ্চ আদালতের রায়ের ফলে অংশগ্রহণকারীদের শহরের প্রধান সড়ক দিয়ে মিছিল নিষিদ্ধ হয় এবং তাদের একটি বিকল্প পথের প্রস্তাব দেওয়া হয়। প্রতিবাদে, প্রাইড হাউস বেয়ারশেবার প্রতিনিধিরা তা প্রত্যাখ্যান করেন এবং বেয়ারশেবা সিটি হলের সামনে বিক্ষোভের ঘোষণা করেন।

২০১৭ সালের ২২শে জুন তারিখে, বেয়ারশেবা শহরের ইতিহাসে সবচেয়ে বড় সমকামী বিক্ষোভের এক বছর পরে, বেয়ারশেবা শহরে প্রাইড হাউস প্রায় ৪,০০০ মিছিলকারীর অংশগ্রহণে প্রথম এলজিবিটি প্রাইড প্যারেডের আয়োজন করে। কুচকাওয়াজের শেষে বেয়ারশেবা পৌরসভা কর্তৃক আয়োজিত একটি প্রাইড অনুষ্ঠানের আয়োজন করা হয়েছিল, যেখানে মেয়র রুভিক দানিলোভিচ একটি বক্তৃতা প্রদান করেছিলেন। তাঁর বক্তৃতায়, মেয়র শহরের বাসিন্দাদের একে অপরের প্রতি সহনশীলতা এবং গ্রহণযোগ্যতা প্রদর্শনের আহ্বান জানান এবং বলেন, "বেয়ারশেবা সকলের...এটি শহরের জন্য একটি সুন্দর মুহূর্ত।" ২০১৮ এবং ২০১৯ সালের প্রাইড প্যারেড এবং ২০২০ সালে কোভিড-১৯ মহামারীর কারণে বাধাগ্রস্ত হওয়ার পর, ২০২১, ২০২২, ২০২৩, ২০২৪ এবং ২০২৫ সালের জুন মাসে ৪র্থ, ৫ম, ৬ষ্ঠ, ৭ম এবং ৮ম প্রাইড প্যারেড আয়োজিত হয়েছিল, যেগুলির আয়োজন করেছিল প্রাইড হাউস বিয়ারশেবা এবং পৌরসভা এই অনুষ্ঠানে সহায়তায় করেছিল।

২০১৭ সালে স্থানীয় কাউন্সিল কর্তৃক শহরের এলজিবিটি সম্প্রদায়ের জন্য একটি শহুরে এলজিবিটি সম্প্রদায় কাঠামো প্রতিষ্ঠার সিদ্ধান্ত নেওয়া হয়েছিল, যা সম্প্রদায়ের কাঠামোর অংশ হিসেবে এবং এলজিবিটি সম্প্রদায়কে সমর্থন করার জন্য তৈরি করা হয়েছিল। পৌরসভা সম্প্রদায়কে অর্থায়ন করা শুরু করে এবং সেইসঙ্গে একজন মনোনীত সমাজকর্মীকেও অর্থায়ন করতে থাকে।

২০১৭ সালের মার্চ মাসে, বেয়ারশেবা সিটি কাউন্সিল ঘোষণা করে যে তারা প্রাইড হাউসের জন্য একটি পৌর ভবন প্রদান করবে। একই বছর ৩০শে নভেম্বর, বেয়ারশেবার পুরোন শহরের অভ্যন্তরে নতুন ভবনের আনুষ্ঠানিক উদ্বোধন উদযাপন করা হয়েছিল।

২০২১ সালে, বেয়ারশেবা এলজিবিটি কর্মীরা মধ্যপ্রাচ্যের বৃহত্তম প্রাইড পতাকা  প্রদর্শন করেছিলেন। নেগেভের রাজধানীর প্রবেশপথে ৩০ মিটার লম্বা, নয় মিটার উঁচু একটি পতাকার উন্মোচন করা হয়েছিল। প্রাইড হাউস বেয়ারশেবার প্রধান নির্বাহী কর্মকর্তা বলেছেন যে "বেয়ারশেবা শহরের এলজিবিটিকিউ+ সম্প্রদায় বেশ কয়েকটি রেকর্ড স্থাপন করেছে এবং বেয়ারশেবার সম্প্রদায়টি আন্তর্জাতিক মানচিত্রে না হলেও জাতীয় মানচিত্রে যে রয়েছে পতাকাটি তার আরেকটি লক্ষণ।"

প্রাইড হাউস বিভিন্ন ধরণের অনুষ্ঠানের আয়োজন করে, যার মধ্যে রয়েছে একটি এলজিবিটি ইংরেজি বক্তাদের দল, ট্রান্স-জীবনী নিয়ে একটি সন্ধ্যা, কুসংস্কার কমাতে যুব গোষ্ঠীর সাথে সভা এবং একটি এলজিবিটি-বেট-মিদ্রাশ-গোষ্ঠীর মাধ্যমে তানাচ পাঠ, যেখানে তারা সমকামী দৃষ্টিভঙ্গির পরিপ্রেক্ষিতে এই পাঠ করে।

তথ্যসূত্র

বহিঃসংযোগ 

 ফেসবুক-সাইট (হিব্রু)

১৯৯৯-এ ইসরায়েলে প্রতিষ্ঠিত